Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Jälleen tappava isku viikonloppuna: -
palestiinalaisterroristi puukotti brittinaisen kuoliaaksi Jerusalemissa.
Palestiinalaisten mielenosoitukset laajalti Länsirannalla ja Gazassa -
tukevat satoja nälkälakossa olevia palestiinalaisvankeja, -
jotka vaativat parempia oloja.
Turkissa Erdoğan vaalivoittoon kansanäänestyksessä: -
presidentin valtaoikeuksia laajennetaan.
Pääsiäisen aikana ei säästytty iskuilta.
Palestiinalainen puukotti brittinaisen lähellä Jerusalemin Vanhaakaupunkia
Paikalla vartioineet Israelin turvallisuusjoukot pidättivät tekijän.
Poliisiyksiköt vastasivat terroristin tekemään puukkoiskuun -
pikaraitiovaunussa Jerusalemin keskustassa.
23-vuotias sai vakavia vammoja. Häntä puukotettiin ylävartaloon.
Poliisiyksiköt riensivät paikalle ja pidättivät 57-vuotiaan terroristin -
israelilaisesta arabikaupunginosasta Ras Al-Amoudista Jerusalemista.
Epäilty otettiin kiinni. Häntä kuulustellaan.
23-vuotias naisuhri kiidätettiin sairaalaan. Häntä oli puukotettu -
hengenvaarallisesti ylävartaloon. Valitettavasti hän menehtyi juuri.
Turvatoimia on tiukennettu, jotta uudet terrori-iskut saadaan estettyä.
Israelin keskustiedustelupalvelu Shin Bet tunnisti terroristin -
57-vuotiaaksi Jamil Tamimiksi, itä- jerusalemilaiseksi palestiinalaiseksi, -
joka on kärsinyt mielenterveys- ongelmista. Hänet tuomittiin v. 2011 -
seksuaalirikoksesta tytärtään vastaan.
Puukkoiskun uhri oli 23-vuotias britti, joka vietti Israelissa -
lukuvuotta vaihto-opiskelijana Heprealaisessa yliopistossa.
Hän kuoli vammoihinsa terroristin puukotettua häntä useita kertoja.
Saavuimme nuoren naisen luo. Hän oli matkustanut raitiovaunulla.
Paikka oli lähellä Tsahalin aukiota.
Hänen tilansa oli erittäin vakava. Puukotushaavoja koko vartalossa.
Aloimme elvyttää. Hänet vietiin kriittisessä tilassa -
Har Hatsofimin sairaalaan.
Muita aiheita: Palestiinalaiset osoitti- vat mieltä Länsirannalla ja Gazassa -
tukeakseen satoja nälkälakossa olevia palestiinalaisvankeja.
Vangit ovat esittäneet useita vaatimuksia. Kaksi on ensisijaisia.
Ensimmäinen kohdistuu Israeliin: osastoille vaaditaan puhelimia -
niin kuin rikosoikeudessa tuomittujenkin vankiloissa on.
Toinen vaatimus on osoitettu Punaiselle ristille: -
yhden kuukausittaisen perhevierailun sijaan pyydetään kahta.
Noin yhdeksän kuukautta sitten Punainen risti vähensi -
perhevierailujen määrää taloussyistä.
Palestiinalaisvangeista monet ovat tuomittuja terroristeja.
Israelin mukaan nälkälakon käynnisti tunnettu vanki Marwan Barghouti, -
joka istuu viittä elinkautista. Hänet on tuomittu israelilaisten murhaamisesta -
useissa terrori-iskuissa vuosina 2000―2005. Siitä huolimatta -
häntä pidetään mahdollisena tulevana palestiinalaispresidenttinä.
Hänen uskotaan yrittävän nälkälakon avulla kasvattaa suosiotaan.
Barghoutin kehotettua vankeja nälkälakkoon -
sadat palestiinalaiset osoittivat tukea vangeille.
Betlehemissä mielenosoitukset yltyivät pian väkivaltaisiksi.
Mielenosoittajat heittelivät kivillä Israelin rajapoliiseja, -
jotka sitten hajottivat väkijoukon. Loukkaantumisia ei tullut tietoon.
Sitten Turkkiin, jossa presidentti Recep Tayyip Erdoğan -
voitti kansanäänestyksen, mikä laajentaa hänen valtaoikeuksiaan.
Tulos tietää sitä, että pääministerin virka lakkautetaan -
ja valta keskitetään presidentille. Laki astuu voimaan marraskuussa 2019.
Oppositio aikoo valittaa tuloksesta.
Voitto oli täpärä. Äänestäjistä 51,4 % puolsi historiallista päätöstä.
Muutos takaisi islamistista AKP-puoluetta johtavalle Erdoğanille -
vallan vuoteen 2029 asti ja sen yli.
Se tekisi hänet Turkin historian tärkeimmäksi hahmoksi -
sitten Kemal Atatürkin, joka loi modernin Turkin -
osmanivaltakunnan tuhkista ensimmäisen maailmansodan jälkeen.
Tuhannet tukijat toivottivat Erdoğanin tervetulleeksi pääkaupunki Ankaraan.
Siellä hän julisti voiton "lännen ja sen palvelijoiden ristiretki-ideologiasta" -
Turkissa, jonka islamilaista kansallis- valtioidentiteettiä hän aikoo vahvistaa.
Marssimme entistä nopeammin ja vahvemmin -
kohti marraskuuta 2019.
Mutta toistan jälleen, että meillä on paljon työtä edessämme.
Me kaikki tiedämme sen.
Sillä se oli taistelu kaikkia vastaan.
Ristiretkeläisten ideologia lännessä -
ja täällä sen palvelijoiden keskuudessa hyökkäsi kimppuumme.
Mutta me emme antaneet periksi.
Me nousemme ylös kansakuntana.
Sadat mielenosoittajat marssivat Istanbulissa -
äänestystuloksen kumoamiseksi. Vaalit olivat epärehelliset, he sanovat.
Uskon, että oli monia sääntöjen- vastaisia ja laittomia tapauksia.
Kuulimme paljon uutisia. Pidämme kiinni omasta kannastamme.
Emme hyväksy "Kyllä"-tulosta, sillä tulos oli "Ei".
Haluan, että parlamentti on sataprosenttisesti kansan valitsema.
Vastustan yhden miehen hallintoa ja diktatuuria.
Turkin analyytikot kertoivat TV7:lle, että kansanäänestyksen tulos paljasti -
syvän kahtiajaon: Maan urbaani keskiluokka näkee tulevaisuutensa -
osana Euroopan valtavirtaa. Köyhä maalaisväestö puolestaan -
kannattaa Erdoğanin vahvaa islamilaista otetta.
Sitten Syyriasta: Venäjän ulkoministeri Lavrov tapasi viikonloppuna -
Iranin ulkoministeri Javad Zarifin. He keskustelivat Syyrian tilanteesta.
Tapaaminen Moskovassa tähtäsi maiden yhdensuuntaiseen kantaan -
suhteessa Yhdysvaltain iskuun syyrialaiseen sotilastukikohtaan.
Molemmat maat tuomitsevat iskun laittomaksi.
USA:n mukaan iskun syy oli kemiallinen hyökkäys, -
josta syytetään Assadin hallintoa. Javad Zarif kutsui USA:n iskua -
"vaaralliseksi toiminnaksi", joka tulee estää tulevaisuudessa.
Väite kemiallisten aseiden käytöstä oli tekosyy -
loukata itsenäisen valtion ja YK-jäsenen suvereniteettia -
ja alueellista koskemattomuutta. Se on erittäin vaarallista toimintaa.
Tässä tapauksessa tarvitaan kansainvälistä tutkimusta.
On erittäin keskeistä estää tulevaisuudessa tällaiset toimet, -
joita nähtiin Khan Sheikhunissa.
Venäjä ja Iran uskovat, että väite kaasuaseen käytöstä -
oli vain tekosyy Yhdysvalloille hyökätä Syyrian lentotukikohtaan, -
josta Assadin hävittäjät tekivät kaasuiskun, väittää Yhdysvallat.
Venäjä, Iran ja Syyrian hallinto ovat yhdessä vaatineet YK:ta -
käynnistämään tutkimuksen, joka osoittaisi kaasuaseiden -
olleen peräisin kapinallisten asekätköstä.
Yhdysvallat torjuu arvion kovin sanoin.
Sen mukaan sillä on todisteita, että iskun tekijä on Syyrian hallinto.
USA:n hallinnosta kerrottiin TV7:lle, että se oikeutti Trumpin päätöksen; -
USA on sanonut useasti, että kaasu- aseen käyttö on viimeinen pisara.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen.
Suomennos: Marianne Tenetz